Gwajin Maganin Corona a China Ya Zo Da Takaici
Yaki da cutar corona
Gwajin allurar cutar corona ya zo da wata ‘yar fa’ida to amma kuma da wani abin takaici a gwajin farko a maganin, bisa ga bayanin wani nazari da aka buga a jiya Jumma’a a mujallar harkokin lafiya mai suna The Lancet.
Maganin, wanda aka gwada a kasar China, ya zaburar da garkuwar jiki ga akasarin majinyatan, to amma ba duka ba, kuma da damansu sun samu illa.
Staff members from the AOC computer monitor factory queue to be tested for the COVID-19 coronavirus in Wuhan, in China's central Hubei province.
(Gwajin mutane a Wuhan, inda cutar corona ta samo asali a China)
Sakamakon wannan binciken ne aka fara wallafawa game da gwajin farko na wannan magani na COVID-19. Akwai kuma wasu karin magunguna wajen 100 a fadin duniya da ake kan ingantawa, ciki har da wasu guda 9 da aka fara gwada su a asibiti.(Wasu ma'aikatan asibiti a birnin Wuhan, inda cutar corona ta samo asali a kasar China)
“Da ace shi ne kadai maganin da ake da shi, ina ganin mutane da dama za su sha,” a cewar Gary Simon, shugaban sashin nazarin cututtuka masu yaduwa a Jami’ar George Washington da ke birnin Washington D.C.
Ya ce saidai kuma, “babu yadda wannan maganin zai samu shiga sosai muddun ba su kara inganta shi ba.”